
Parlamentul  României

Camera  Deputaţilor

Comisia pentru industrii si servicii



                                                                                                   Bucureşti, 26.10.2011







                            Nr. 23/302/2011       

AVIZ

la proiectul de Lege privind aprobarea Ordonanţei de urgenţă  a Guvernului nr. 51/2011 pentru modificarea şi completarea Legii nr. 17/1990 privind regimul juridic al apelor maritime interioare, al mării teritoriale, al zonei contigue şi al zonei economice
 exclusive ale României



În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru Industrii şi Servicii a fost sesizată, prin adresa Secretarului general nr. PLx 548/ din 12 oct. 2011, înregistrată cu nr. 23/302/2011 din 13.10.2011, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă  a Guvernului nr. 51/2011 pentru modificarea şi completarea Legii nr. 17/1990 privind regimul juridic al apelor maritime interioare, al mării teritoriale, al zonei contigue şi al zonei economice exclusive ale României.
Proiectul de lege a fost adoptat de Senat, în şedinţa din 5 octombrie 2011.

Proiectul de lege a fost avizat favorabil de Consiliul Legislativ, cu nr. 632/08.06.2011, cu observaţii şi propuneri însuşite de iniţiator.



Proiectul de lege are ca obiect transpunerea în legislaţia românească a Directivei nr. 209/123/CE a Parlamentului European şi a Consiliului de modificare a Directivei 2005/35/CE privind poluarea cauzată de nave şi introducerea unor  sancţiuni de încălcare în vederea reducerii poluării Mării Negre de la nave, săvârşită cu intenţie sau din neglijenţă, prin modificarea şi completarea Legii nr. 17/1990 privind regimul juridic al apelor maritime interioare, al mării teritoriale, al zonei contigue şi al zonei economice exclusive ale României. Netranspunerea directivei menţionată, în regim de urgenţă, reprezintă neîndeplinirea obligaţiilor asumate de România cu alte 26 state prin Tratatul privind aderarea Republicii Bulgaria şi a României la Uniunea Europeană, semnat de România  în Luxemburg la 25 aprilie 2005, ceea ce poate avea ca efect declanşarea procedurii de infringement şi aplicarea de penalităţi pecuniare, în conformitate cu legislaţia UE, cu consecinţe grave asupra bugetului de stat.
.



Membrii Comisiei pentru industrii şi servicii au examinat proiectul de lege în şedinţa din 26 oct.2011.



În urma dezbaterilor, membrii comisiei au hotărât, cu majoritate de voturi, avizarea favorabilă a  proiectului de Lege privind aprobarea Ordonanţei de urgenţă  a Guvernului nr. 51/2011 pentru modificarea şi completarea Legii nr. 17/1990 privind regimul juridic al apelor maritime interioare, al mării teritoriale, al zonei contigue şi al zonei economice exclusive ale României, în forma adoptată de Senat.



Prin obiectul şi conţinutul său, proiectul de lege -  potrivit art. 75 alin. (1) din Constituţia României, republicată – este de competenţa  decizională a Camerei Deputaţilor, iar - conform art. 76 alin. (1) – se adoptă cu votul majorităţii membrilor fiecărei Camere, potrivit legilor organice.    





PREŞEDINTE,

Iulian Iancu

Consilier parlamentar,

Teodor Bobiş
